Postup na poukázanie 2% (3%) v roku 2015
pre zamestnancov, ktorí požiadali svojho zamestnávateľa o vykonanie ročného zúčtovania zaplatených preddavkov na daň z príjmov
1. Do 15. februára 2015 požiadajte zamestnávateľa o vykonanie ročného zúčtovania zaplatených preddavkov na daň. 
2. Potom požiadajte zamestnávateľa, aby Vám vystavil tlačivo Potvrdenie o zaplatení dane

3. Z tohto Potvrdenia si viete zistiť dátum zaplatenia dane a vypočítať:  
•	a) 2% z Vašej zaplatenej dane – to je maximálna suma, ktorú môžete v prospech prijímateľa poukázať. Táto suma však musí byť minimálne 3.00 €. 
Ak ste počas roku 2014 pracovali ako dobrovoľník minimálne 40 hodín, môžete poukázať až 3% z Vašich daní.  
•	b) 3% z Vašej zaplatenej dane, ak ste v roku 2014 pre ľubovoľnú organizáciu odpracovali dobrovoľnícky spolu minimálne 40 hodín a získate o tom Potvrdenie. 
4. Pozorne si prečítajte a vyplňte Vyhlásenie o poukázaní 

5. Údaje EBMT.SK, o.z. napíšte do Vyhlásenia o poukázaní pre zamestnancov spolu so sumou, ktorú nám chcete poukázať. Ak si tlačivo Vyhlásenia stiahnete z našej webovej stránky, nájdete tam vyššie uvedené údaje už vyplnené. 
Naše údaje, ktoré budete potrebovať pre ešte nevyplnené tlačivo sú: 
Obchodné meno/názov: Slovenský klub pacientov po transplantácii krvotvorných buniek – EBMT.SK
IČO: 420 730 73
Právna forma: občianske združenie
Sídlo: Gaštanová 3080/16, 010 07 Žilina
6. Obe tlačivá, teda Vyhlásenie o poukázaní pre zamestnancov spolu s Potvrdením o zaplatení dane, doručte do 30.04.2015 na daňový úrad podľa miesta Vášho trvalého bydliska. 
Ak ste poukázali 3% z dane, povinnou prílohou k Vyhláseniu o poukázaní pre zamestnancov a Potvrdeniu o zaplatení dane je aj Potvrdenie o dobrovoľníckej práci. 

7. Daňové úrady majú 90 dní od splnenia podmienok na to, aby previedli Vaše 2% (3%) v prospech EBMT.SK